ट्रेलर की ठोकर से बाइक चालक की मौत
जिले की सड़कों पर सड़क दुर्घटनाओं का सिलसिला थमने आ नाम नहीं ले रहा हैं। खासकर जिस तरह से आए दिन भारी वाहनों की तेज रफ्तार दुर्घटना की वजह बनकर सामने आ रही हैं, उससे लोग सड़कों पर चलने में डर रहे हैं।
गुरुवार की देर रात रायगढ़ घरघोड़ा मार्ग पर ट्रेलर की चपेट में आकर बाइक चालक की मौत होने का मामला सामने आया हैं। पूंजीपथरा पुलिस फरार आरोपी वाहन चालक की तलाश रही हैं। बीती रात रायगढ़ घरघोड़ा मुख्य मार्ग पर तमनार चौक के पास ट्रेलर क्रमांक सीजी 04 जेबी 6628 के चालक ने लापरवाहीपूर्वक चलाते हुए विपरीत दिशा से आ रही बाइक क्र. सीजी 13 आर 2165 के चालक रामकुमार धनुहार निवासी ठेंगुरचुंआ को ठोकर मार दी। ट्रेलर की ठोकर इतनी जबरदस्त थी कि बाइक चालक गाड़ी समेत बीच सड़क पर जा गिरा। अप्रत्याशित ढंग से हुए हादसे में उसके सिर और शरीर के अन्य हिस्सों में चोटें आई थी, जिससे उसकी मौत हो गई। बहरहाल पूंजीपथरा पुलिस मामले की गंभीरता को देखते हुए फरार आरोपी चालक के खिलाफ धारा 304 ए के तहत अपराध दर्ज करते हुए तफ्तीश में जुट गई हैं।
नहीं थम रही दुर्घटनाएं
इस साल सड़क दुर्घटनाओं में मरने की वालों की संख्या दिसम्बर महीने के अंतिम पखवाड़े आते -आते एक सौ 70 के पार जा पहुंची हैं। हो रहे हादसों को रोकने पुलिस और प्रशासनिक अमला भारी वाहनों की स्पीड पर अंकुश लगाने के साथ -साथ डेंजर जोन को भी चिह्नांकित करने में लगा हुआ हैं। बावजूद उसके दुर्घटनाओं का सिलसिला थमने का नाम नहीं ले रहा हैं।
bho_Deva hin_Deva hin_Deva hin_Deva hin_Deva